બેન્કિંગ, ઇન્શ્યોરન્સ અને મૂડીબજારો સહિતનાં ફાઇનાન્શિયલ સર્વિસિસ સેક્ટર માટે કેટલાક ટેક્સ સંબંધિત પ્રશ્નો અંગે સરકારે વિગતવાર સ્પષ્ટતા કરી છે. બેન્કો માટે ATMsને પ્લેસ ઓફ બિઝનેસ ગણવામાં નહીં આવે એટલે તેના માટે GSTમાં નોંધણી કરાવવી નહીં પડે. જો મલ્ટિપલ બ્રાન્ચિસ દ્વારા ગ્રાહકોને સર્વિસિસ આપવામાં આવતી હશે તો જે બ્રાન્ચમાં એકાઉન્ટ ખોલાવ્યું હોય તેણે GST ભરવો પડશે અને અન્ય બ્રાન્ચિસ મુખ્ય બ્રાન્ચને સર્વિસ પૂરી પાડતી હોવાનું ગણવામાં આવશે. સોનાની આયાતના કિસ્સામાં એક વાર આયાત વખતે ઇન્ટિગ્રેટેડ GST (I-GST) લાગશે.